
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1205 

~~ 15 Ιουνίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός τελών για την εμπορία ειδών της άγριας 


πανίδας και της αυτοφυούς χλωρίδας. 1 

Μετατροπή θέσεων ειδικευόμενων γιατρών στο Γεν. 

Περιφ. Νοσ/μείο Αλεξανδρούπολης. 2 

Μετατροπή θέσης κλάδου γιατρών ΕΣΥ στο Π. Αντι- 
καρκινικό Ογκολογικό Νοσοκομείο Αθηνών «Ο 

ΑΓΙΟΣ ΣΑΒΒΑΣ». 3 

Μετατροπή θέσης κλάδου γιατρών ΕΣΥ στο Γ. Ν. Ν. 

Ζακύνθου «ΑΓ. ΔΙΟΝΥΣΙΟΣ». 4 

Μεταβίβαση του Κρατικού Παιδικού Σταθμού Περάμα¬ 
τος στο Δήμο Γεροποτάμου Ν. Ρεθύμνου.. 5 

Αύξηση της εφάπαξ αποζημίωσης του ΚΑΦ Λιμένος 

Χίου. 6 

Τροποποίηση συστατικής πράξης Σχολικής Επιτρο¬ 
πής της Κοινότητας Κοκκαριού Ν. Σάμου. 7 

Τροποποίηση των άρθρων 16 παρ. 2 και 21 του Κανο¬ 
νισμού Λειτουργίας, Διοικήσεως και Παροχών του 

ΚΑΦ Ξηράς Πρέβεζας. 8 

Τροποποίηση των άρθρων 17 παρ. 2 και 19 του Κανο¬ 
νισμού Λειτουργίας, Διοικήσεως και Παροχών του 

ΚΑΦ Λιμένος Πρέβεζας. 9 

Τροποποίηση συστατικής πράξης του ΚΑΠΗ Μ. Πανα¬ 
γίας. 10 

Τροποποίηση συστατικής πράξης Δημοτικής Επιχείρη¬ 
σης Περιβάλλοντος και Ανάπτυξης Καλλικράτειας. 11 
Τροποποίηση συστατικής Δ.Ε. Κάμπιγκ «Μύλοι παρα¬ 
λίας Συκιάς». 12 


ΑΠΟΦΑΣΕΙ Σ 

Αριθ. 356354 (1) 

Καθορισμός τελών για την εμπορία ειδών της άγριας πα¬ 
νίδας και της αυτοφυούς χλωρίδας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Της περίπτωσης γ της παρ. 6 του άρθρου 258 του 
Ν.Δ. 86/1969 «Δασικός Κώδιξ» (Α 7), όπως η παρ. 6 προ¬ 


στέθηκε με την περίπτωση β της παρ. 5 του άρθρου 57 του 
Ν. 2637/1998 «Σύσταση Οργανισμού Πιστοποίησης Λο¬ 
γαριασμών, Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων, Ορ¬ 
γανισμού Πιστοποίησης και Επίβλεψης Γεωργικών Προϊ¬ 
όντων, Γενικών Διευθύνσεων και θέσεων προσωπικού στο 
Υπουργείο Γεωργίας και «Εταιρείες Αξιοποίησης Αγροτι¬ 
κής Γης» Α.Ε. και άλλες διατάξεις» (Α 200). 

β. Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α 137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α 154) και τροποποιήθη¬ 
κε με το άρθρο 1 του Ν. 2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξες» (Α 38). 

2. Την 1107147/1239/006 Α/4.10.1996 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β 922). 

3. Την 3396/3.11.1998 απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Κωνσταντίνο Βρεττό και 
Παρασκευά Φούντά» (Β 1165). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Καθορίζουμε το χρηματικό ύψος των τελών χορήγη¬ 
σης αδειών εισαγωγής, εξαγωγής και πιστοποιητικών 
επανεξαγωγής (ζώντων ή νεκρών, μερών και προϊόντων) 
των ειδών της αυτοφυούς χλωρίδας και άγριας πανίδας 
της Σύμβασης 0ΙΤΕ5, που προβλέπονται από την περί¬ 
πτωση α της παρ.6 του άρθρου 258 του Ν.Δ. 86/1969, 
όπως τροποποιήθηκε με την περίπτωση β της παρ. 5 του 
άρθρου 57 του Ν. 2637/1998, και προσδιορίζονται στους 
εκάστοτε ισχύοντες κανονισμούς της Ε.Ε. και στις απο¬ 
φάσεις του Υπουργού Γ εωργίας που εκδίδονται με βάση 
τις διατάξεις της περίπτωσης β της παρ. 6 του άρθρου 
258 του Ν.Δ. 86/1969, όπως τροποποιήθηκε με την περι- 
πτ. β της παρ. 5 του άρθρου 57 του Ν. 2637/1998, ως κά¬ 
τωθι: 

α. Για την έκδοση άδειας εισαγωγής, εξαγωγής ή πι- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στοποιητικού επανεξαγωγής ΟΙΤΕ5 που αφορούν είδη 
πανίδας και χλωρίδας των Παραρτημάτων της Σύμβα¬ 
σης 0ΙΤΕ3 και των σχετικών Κανονισμών της παραγρά¬ 
φου 1 της παρούσας καταβάλλεται παράβολο υπέρ του 
Ελληνικού Δημοσίου ύψους δέκα χιλιάδων (10.000) 
δραχμών. 

β. Για την έκδοση των προβλεπομένων από τις ειδικές 
διατάξεις των Κανονισμών (ΕΚ) και της Σύμβασης 0ΙΤΕ5 
αδειών εισαγωγής, εξαγωγής ειδών και δειγμάτων της 
αυτοφυούς χλωρίδας και άγριας πανίδας για προσωπική 
και οικιακή χρήση, καταβάλλεται παράβολο υπέρ του Ελ¬ 
ληνικού Δημοσίου ύψους τεσσάρων χιλιάδων (4.000) 
δραχμών. 

γ. Για την έκδοση άδειας εισαγωγής, εξαγωγής ή επα¬ 
νεξαγωγής ειδών της άγριας πανίδας ή χλωρίδας που δεν 
περιλαμβάνονται στα Παραρτήματα του Κανονισμού (ΕΚ) 
338/97, όπως τροποποιήθηκε με τον Κανονισμό (ΕΚ) 
938/97 ή στα Παραρτήματα της Σύμβασης ΟΙΤΕδ κατα¬ 
βάλλεται παράβολο υπέρ του Ελληνικού Δημοσίου 
ύψους πέντε χιλιάδων (5.000) δραχμών. 

2. Το παράβολο κατατίθεται στην αρμόδια Διαχειριστι¬ 
κή Αρχή ΟΙΤΕδ μαζί με την αίτηση και τα τυχόν υπόλοιπα 
δικαιολογητικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Π. ΦΟΥΝΤΑΣ 

-♦- 

Αριθίί. Α1α/2507 ( 2 ) 

Μετατροπή θέσεων ειδικευομένων γιατρών στο Γ εν. Πε- 
ριφ. Νοσ/μείο Αλεξανδρούπολης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Εχοντας υπόψη: 

1. Τις διατάξεις του άρθρου 38 (παρ. 1) του Ν. 1397/83 
(ΦΕΚ143Α/83) 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ172Α/75) 

3. Τις διατάξεις του Π. Δ/τος 129/92 (ΦΕΚ65Α/92). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38Α/7) και το γεγονός ότι από τις διατάξεις της από- 
φαης αυτής δεν προκαλείται επιπλέον δαπάνη σε βάρος 
του κρατικού προϋπολογισμού. 

5. Την αρ. 1107147/1239/0067/96 (ΦΕΚ 922/Β/96) Από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών. 

6. Την αρ. 33/10.12.98 απόφαση Διοικητικού Συμβουλί¬ 
ου του Γεν. Περιφερειακού Νοσοκομείου Αλεξανδρούπο¬ 
λης. 

7. Την αριθμ. 8301/24.2.99 απόφαση του ΚΕ.Σ.Υ. 

8. Το Π.Δ. αριθμ. 55/96 (ΦΕΚ 48Α/96), αποφασίζουμε: 

Η μία (1) κενή θέση ειδικευόμενου γιατρού ειδικότη¬ 
τας Ψυχιατρικής που συστήθηκε με τις αριθμ. 
Α3β/12138/82 (ΦΕΚ 263/Β) και Α3β/17273/86 (ΦΕΚ 
668/Β) Κοινές Υπουργικές αποφάσεις στο Γεν. Περιφ. 
Νοσοκομείο Αλεξανδρούπολης, μετατρέπεται σε θέση 
ειδικευομένου γιατρού ειδικότητας Οφθαλμολογίας, 
στο ίδιο νοσοκομείο. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Μάίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗ ΜΑΣ 

-♦- 

Αριθμ. ΑΙα/2480 (3) 

Μετατροπή θέσης κλάδου γιατρών ΕΣΥ στο Π. Αντικαρκινι- 
κό Ογκολογικό Νοσοκομείο Αθηνών «Ο ΑΓΙΟΣ ΣΑΒΒΑΣ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 
1397/83 (ΦΕΚ 143/Α/83). 

2. Τις διατάξεις του άρθρου 1 παρ. 2 του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής δεν θα προκληθεί επιπλέον δαπάνη σε 
βάρος του κρατικού προϋπολογισμού. 

3. Τις διατάξεις των άρθρων 56 και 64 του Ν. 2071/92 
(123/Α/92) όπως συμπληρώθηκαν με τα άρθρα 4 και 8 του 
Ν. 2194/94 (ΦΕΚ 34/Α/94). 

4. Την αρ. 1107147/1239/067/96 (922/Β/96) Απόφαση 
ανάθεσης αρμοδιοτήτων στον Υφυπουργό Οικονομικών 
Ν. Χριστοδουλάκη. 

5. Το αριθμ. 1654/1154 - 454 - 416/26.2.99 έγγραφο του 
Π. Αντικ/κού - Ογκολογικού Νοσ. Αθηνών «Ο ΑΓ. ΣΑΒ¬ 
ΒΑΣ», αποφασίζουμε: 

Η μία (1) κενή θέση κλάδου γιατρών ΕΣΥ ειδικότητας 
Χειρουργικής και βαθμού Επ. Β' που έχει συσταθεί με την 
Απόφαση Υ4α/7947/27.8.93 (ΦΕΚ 694/Β) στο Περ. Αντι- 
καρκ. · Ογκολογικό Νοσ. «ΑΓ. ΣΑΒΒΑΣ» μετατρέπεται με 
την παρούσα σε θέση ειδικότητας Καρδιολογίας και βαθ¬ 
μού Επ. Β' και προστίθεται στον Οργανισμό του παραπά¬ 
νω Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαΐου 1999 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

- * - 

Αριθυ. Α1α/3861 ( 4 ) 

Μετατροπή θέσης κλάδου γιατρών ΕΣΥ στο Γ. Ν. Ν. Ζα¬ 
κύνθου «ΑΓ. ΔΙΟΝΥΣΙΟΣ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 
1397/83 (ΦΕΚ 143/Α/83). 

2. Τις διατάξεις του άρθρου 1 παρ. 2 του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής δεν θα προκληθεί επιπλέον δαπάνη σε 
βάρος του κρατικού προϋπολογισμού. 

3. Τις διατάξεις των άρθρων 56 και 64 του Ν. 2071/92 
(123/Α/92) όπως συμπληρώθηκαν μετά άρθρα 4 και 8 του 
Ν. 2194/94 (ΦΕΚ 34/Α/94). 

4. Την αρ. 1107147/1239/067/96 (922/Β/96) Απόφαση 
ανάθεσης αρμοδιοτήτων στον Υφυπουργό Οικονομικών 
Ν. Χριστοδουλάκη. 

5. Το αριθμ. 796/2.3.99 έγγραφο του Γ. Ν. Ν. Ζακύνθου 
«Αγ. Διονύσιος», αποφασίζουμε: 

Η μία (1) κενή θέση κλάδου γιατρών ΕΣΥ ειδικότητας 
Πνευμονολογίας και βαθμού Δ/ντή ή Επ. Α' που έχει συ- 
σταθεί με την Απόφαση Α3β/164/7.1.88 (ΦΕΚ 4/Β) στο Γ. 
Ν.Ν. Ζακύνθου «Αγ. Διονύσιος» μετατρέπεται με τη πα¬ 
ρούσα σε θέση ειδικότητας Πνευμονολογίας και βαθμού 
Επ. Α' και προστίθεται στον Οργανισμό του παραπάνω 
Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 1999 

Ο ΥΦΥΠΟΥΡΓΟΣ 

©. ΚΟΤΣΩΝΗΣ 
-♦- 

Αριθμ. 2110 ( 6 ) 

Αύξηση της εφάπαξ αποζημίωσης του ΚΑΦ Αιμένος 
Χίου. 

Ο ΓΕΝΙΚΟΣ ΓΡΑΜΜ. ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 


Αθήνα, 18 Μαΐου 1999 

ΟΙ ΥΠΟΥΡΓΟΙ 

ΥΦΥΠ, ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΓΊΑΠΑΔΗΜΑΣ 


Αοιθυ. Γ2β/1893 (5) 

Μεταβίβαση του Κρατικού Παιδικού Στάθμου Περάματος 
στο Δήμο Γεροποτάμου Ν. Ρεθύμνου. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 90 
Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 

107/Α) «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». , 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Α) όπου προστέθηκε το άρθρο 29Ατου Ν. 1558/85 
(ΦΕΚ 137/Α) «Κυβέρνηση και Κυβερνητικά Όργανα» και 
το γεγονός ότι από την παρούσα απόφαση δεν προκα- 
λείται δαπάνη σε βάρος του Κρατικού Προϋπολογι- 
σμού. 

5 Τις διατάξεις του Π.Δ. 138/1992 (ΦΕΚ 68/Α/) «Οργα¬ 
νισμός του Υπουργείου Υγείας Πρόνοιας και Κοινωνικών 
Ασφαλίσεων» όπως τροποποιήθηκε και συμπληρώθηκε 
μεταγενέστερα. 

6. Την με αριθ. 5803/13.11.98 (ΦΕΚ 1178/13.11.98) κοι¬ 

νή απόφαση του Πρωθυπουργού και του Υπουργού Υγεί¬ 
ας και Πρόνοιας με θέμα «Ανάθεση αρμοδιοτήτων στους 
Υφυπουργούς Υγείας και Πρόνοιας Νικ. Φαρμάκη και Θε¬ 
όδωρο Κοτσώνη». , 

7. Την με αριθ. 43/10.3.99 απόφαση του Δημοτικού Συμ¬ 
βουλίου του Δήμου Γεροποτάμου - Ν. Ρεθύμνου, αποφα¬ 
σίζουμε: 

Μεταβιβάζουμε στο Δήμο Γεροποτάμου - Ν. Ρέθυμνου 
τον Κρατικό Παιδικό Σταθμό Περάματος - Π.Δ. 165/73 
(ΦΕΚ 178 τ. Α') που λειτουργεί με τις διατάξεις του Α.Ν. 
2.11.35 (ΦΕΚ 527 Α'). , 

Θα ακολουθήσει η υπογραφή προγραμματικής Συμβα- 


Έχοντας υπόψη: 

1. Τις διατάξεις του άρθρου 11 του κωδ. Νόμου 
5167/1932 «Περί ρυθμίσεως των εις τους Λιμένας Φορτο¬ 
εκφορτωτικών εργασιών» όπως τροποποιήθηκαν και συ¬ 
μπληρώθηκαν με τις διατάξεις του άρθρου 6 του Ν.Δ. 
1254/49 «περί τροποποιήσεως και συμπληρώσεως ενίων 
διατάξεων των περί φορτ/σεων νόμων, σε συνδυασμό και 
προς τις διατάξεις της παρ. 6 του άρθρου 78 του Ν.Δ. 
3239/55. 

2. Τις διατάξεις του Ν. 2503/97. 

3. Το υπ’ αριθμ. ΔΟΑ/Φ 6-3/5276/28.2.97 έγγραφο του 
Υπουργείου Εσωτερικών. 

4. Τις διατάξεις του άρθρου 68 του Π.Δ. 1156/77 «Περί 
Οργανισμού του Υπουργείου Εργασίας», όπως τροπο¬ 
ποιήθηκε με το Π.Δ. 368/16.6.89. 

5. Το υπ’ αριθ. 80024/18.7.97 έγγραφο του Υπουργείου 
Εργασίας και Κοινωνικών Ασφαλίσεων «Περί αρμοδιοτή¬ 
των Γενικού Γραμματέα Περιφέρειας σε επίπεδο Περιφε¬ 
ρειακής Διοίκησης Νομού». 

6. Το υπ’ αριθμ. 8168/1604/24.2.78έγγραφοτου Υπουρ¬ 
γείου Εργασίας «Περί της διαδικασίας του τρόπου αυξή- 
σεως των εκ των ΚΑΦ παροχών». 

7. Το υπ’ αριθμ. 3/3.1.1999 πρακτικό συνεδριάσεως της 
Ε.Ρ.Φ. Αιμένος Χίου που προτείνει την αύξηση της παρε¬ 
χόμενης εφάπαξ αποζημίωσης. 

8. Την οικονομική δυνατότητα του ΚΑΦ Αιμένος Χίου, 
όπως προκύπτει από τον σχετικό φάκελλο. 

9. Το έγγραφο υπ’ αριθμ. 10643/5.3.99 του Υπουργείου 
Εργασίας και Κοιν. Ασφαλίσεων «Περί αναπροσαρμογής 
της εφάπαξ αποζημιώσεως των φορτ/των του ΚΑΦ Λιμέ- 
νοςΧίου. 

10 . Την 1483/29.10.97 απόφαση Γεν. ί ραμ. Περιφ.Β. Αι¬ 
γαίου για την μεταβίβαση αρμοδιότητας υπογραφής, 
αποφασίζουμε: 

Τροποποιούμετηνπαρ. 2του άρθρου 19, όπως έχει δια¬ 
μορφωθεί και ισχύει σήμερα του Κανονισμού ΚΑΦ Λιμέ¬ 
νας Χίου ως εξής: 

Άρθρο 19 

Ποσό εφάπαξ αποζημίωσης 

2. Το κατά τα ανωτέρω εις τους δικαιούχους ποσό εφά¬ 
παξ αποζημιώσεως ορίζεται υπό ομαλός συνθήκας του 
ΚΑΦ αναλόγωςτων ετών συμμετοχής εις τούτο ως κάτωθι. 

Δια τους έχοντας 1 θετή συμμετοχή στο ΚΑΦτριακόσιες 
ογδόντα μία χιλιάδες διακοσίων εξήντα δρχ. (381.260) θε¬ 
ωρούμενο βασικό προσαυξάνεται κατά πενήντα πέντε χι¬ 
λιάδες διακόσιες ογδόντα δύο δρχ. (55.282) για κάθε έτος 

συμμετοχής στο ΚΑΦ πέραν της δεκαετίας και μέχρι συ- 
μπληρώσεως 20ετίας. 

Για κάθε έτος συμμετοχής στο ΚΑΦ πέραν της 20ετίας 
προσαυξάνεται κατά εβδομήντα έξι χιλιάδες διακόσιες 
πενήντα δύο (76.252) δρχ. μη δυνάμενο εν πάση περι- 
πτώσει το συνολικό ποσό της εφάπαξ αποζημίωσης να 
υπερβεί το ποσό του ενός εκατομμυρίου επτακοσίων 
εβδομήντα δύο χιλιάδων οκτακόσιων εβδομήντα τεσσά¬ 
ρων (1.772.874) δραχμών. 

Κλάσμα του έτους πλέον των εξ (6) μηνών θεωρείται 
πλήρες έτος και υπολογίζετο για την κατα τ’ ανωτέρω 
προσαύξηση, όχι όμως και για τη θεμελίωση του δικαιώ¬ 
ματος λήψης παροχής. 


Η δαπάνη που θα απαιτηθεί θα καλυφθεί από τα έσοδα 
του ΚΑΦ Λιμένος Χίου χωρίς να επιβαρύνει τον κρατικό 
προϋπολογισμό και θα ανέλθει συνολικά την πενταετία 
1999 - 2003 στο ποσό τωντριών εκατομμυρίων εξακοσίων 
σαράντα μία χιλάδων πενήντα εννέα (3.641.059) δρχ. ήτοι 
1999 μηδέν 2000 δρχ. 686.269, 2001 δρχ. 1.477.395, 2002 
μηδέν και 2003 δρχ. 1.477.395. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 21 Μαίου 1999 

Με εντολή Γεν. Γραμ. Περιφέρειας 
Η Διευθύντρια 
ΒΑΣΙΛΙΚΗ ΜΠΑΛΑΣΚΑ 
-Φ- 

Αριθμ. 1489 (7) 

Τροποποίηση συστατικής πράξης Σχολικής Επιτροπής 
της Κοινότητας Κοκκαριού Ν. Σάμου. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 93,94, 95, 176,108,119 & 
203 του Π.Δ/τος 410/95 Δημοτικός και Κοινοτικός Κώδι¬ 
κας όπως τροποποιήθηκε και ισχύει. 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την αρ. 2639/31.5.1991 απόφαση Νομάρχη Σάμου, 
περί σύστασης Σχολικής Επιτροπής Δημοτικού Σχολείου 
Κοιότητας Κοκκαριού Ν. Σάμου, όπως δημοσιεύτηκε στο 
ΦΕΚ 455/25.6.1991 τ. Β'. 

4. Τις διατάξεις του Ν. 2539/1997, βάση των οποίων κα- 
ταργήθηκε η Κοιν/τα Κοκκαριού και τώρα αποτελεί Δημο¬ 
τικό Διαμέρισμα του Δήμου Βαθέος Νομού Σάμου. 

5. Την αρ. 39ιβ/16.2.1999 νόμιμη απόφαση του Δημοτι¬ 
κού Συμβουλίου Βαθέος Ν. Σάμου, περί τροποποίησης 
της συστατικής πράξης Σχολικής Επιτροπής Δημοτικού 
Σχολείου πρώην Κοινότητας Κοκκαριού Νομού Σάμου, 
αποφασίζουμε: 

Τροποποιούμε την αρ. 2639/31.5.1991 απόφαση Νο¬ 
μάρχη Σάμου «Σύσταση Σχολικής Επιτροπής Δημοτικού 
Σχολείου της Κοινότητας Κοκκαριού του Νομού Σάμου», 
όπως δημοσιεύθηκε στο ΦΕΚ 455/25.6.1991 τ. Β', ως 
προς τη παράγραφο 1 και 2 αυτής ως εξής: 

1. Συνιστάται στο Δημοτικό Διαμέρισμα Κοκκαριού του 
Δήμου Βαθέος του Νομού Σάμου ίδιο νομικό πρόσωπο με 
την επωνυμία «ΕΝΙΑΙΑ ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ 
ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΚΟΚΚΑΡΙΟΥ». 


2. Η συνιστώμενη, με την αρ. 39ιβ/16.2.1999 νόμιμη 
απόφαση Δημοτικού Συμβουλίου Βαθέος Νομού Σάμου 
διοικείται από 7μελές διοικητικό συμβούλιο, όπως ειδικώ- 
τερα ορίζεται σ’ αυτήν. 

Κατά τα λοιπά ισχύει η αρ. 2639/91 απόφαση Νομάρχη 
Νομού Σάμου. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Βαθέος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σάμος, 14 Μαίου 1999 

Με εντολή Γενικού Γραμματέα Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 
-Φ- 

Αριθμ. 2898 (8) 

Τροποποίηση των άρθρων 16 παρ. 2 και 21 του Κανονι¬ 
σμού Λειτουργίας, Διοικήσεως και Παροχών του ΚΑΦ 
Ξηράς Πρέβεζας. 

Ο ΓΕΝΙΚΟΣ ΓΡΑΜΜ. ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 1,2 και 7 του Ν. 2503/97 «Δι¬ 
οίκηση, οργάνωση, στελέχωση της Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις». 

2. Την αριθ. 44336/29.8.97 απόφαση Γ.Γ.Π.Η. «Ανάθε¬ 
ση, μεταβίβαση αρμοδιοτήτων». 

3. Την αριθμ. 1689/29.8.97 απόφαση Γ.Γ.Π.Η. «περί το- 
ποθετήσεως Προϊσταμένου Δ/σης». 

4. Τις διατάξεις του άρθρου 11 του Κ.Ν. 5167/32 «περί 
ρυθμίσεως των εις τους Λιμένας Φορτ/τών Εργασιών» 
όπως έχουν τροποποιηθεί και συμπληρωθεί με τις διατά¬ 
ξεις του άρθρου 6 του Ν.Δ. 1254/49 «περί τροποποιήσε- 
ως και συμπληρώσεως ενίων διατάξεων των περί 
φορτ/σεων Νομών». 

5. Τις διατάξεις του Ν. 532/70 «περί συμπληρώσεως των 
διατάξεων περί διοικητικής αποκεντρώσεως και του σε 
εκτέλεση αυτού Β.Δ. 179/70 «περί μεταβιβάσεως αρμο¬ 
διοτήτων στους Νομάρχες και Επιθεωρητές Εργασίας επί 
θεμάτων του Υπουργείου Εργασίας». 

6. Τις διατάξεις των άρθρων 16 και 21 του Κανονισμού 
Λειτουργίας, Διοικήσεως και Παροχών του ΚΑΦ Ξηράς 
Πρέβεζας που εγκρίθηκε με την αριθ. 14686/1256/60 από¬ 
φαση του Υπ. Εργασίας και τροποποιήθηκαν με την αριθ. 
4357/29.5.98 όμοια απόφασή μας. 

7. Το αριθ. 8618/1604/24.2.78 έγγραφο του Υπ. Εργα¬ 
σίας «περί της διαδικασίας και του τρόπου αυξήσεως των 
έκτων ΚΑΦ Παροχών». 

8. Το αριθ. 448/99 αντίγραφο πρακτικού συνεδριάσεως 
της Δ.Ε. ΚΑΦ Ξηράς Πρέβεζας σχετικά με την αύξηση της 
εφάπαξ αποζημιώσεως και των εξόδων κηδείας των 
Φορτ/τών Ξηράς Πρέβεζας. 

9. Το αριθ. 11072/4.5.99 έγγραφο του Υπ. Εργασίας και 
Κοιν. Ασφαλίσεων για την αναπροσαρμογή της εφάπαξ 
αποζημιώσεως και των εξόδων κηδείας των Φορτ/τών του 
ΚΑΦ Ξηράς Πρέβεζας κατά ποσοστό 10% και 20% αντί¬ 
στοιχα, αποφασίζουμε: 

Τροποποιούμε τα άρθρα 16 παρ. 2 και 21 τουισχύοντος 
Κανονισμού Λειτουργίας, Διοικήσεως και Παροχών του 
ΚΑΦ Ξηράς Πρέβεζας, ως κατωτέρω: 

1. Άρθρο 16παρ. 2 

Το ποσό της εφάπαξ αποζημιώσεως των φορτ/των 
ξηράς Πρέβεζας που εξέρχονται του επαγγέλματος 
ορίζεται με ομαλές οικονομικές συνθήκες του ΚΑΦ 
ανάλογα με τα χρόνια συμμετοχής αυτών στο ΚΑΦ ως 
ακολούθως. 

Για τους έχοντας 10 ετή συμμετοχή στο ΚΑΦ δραχμές 
ένα εκατομμύριο εξακόσιες επτά χιλιάδες οκτακόσιες δέ¬ 
κα τρεις (1.607.813). 

Το ποσό αυτό θεωρούμενο βασικό προσαυξάνεται κατά 
εκατόν ενενήντα οκτώ χιλιάδες εκατόν δέκα πέντε 
(198.115) δραχμές για κάθε έτος συμμετοχής του 
φορτ/τού στο ΚΑΦ πέραν της ΙΟετίας και μέχρι συμπλη- 
ρώσεως 20ετούς συμμετοχής. 

Για κάθε έτος πέραν της 20 ετίας και μέχρι συμπληρώ- 
σεως της 35 ετίας προσαυξάνεται κατά διακόσιες επτά χι¬ 
λιάδες επτακόσιες τριάντα επτά δραχμές (207.737), μη 
δυναμένου σε καμία περίπτωση του συνολικού ποσού της 
εφάπαξ αποζημιώσεως να υπερβεί το ποσό των έξι εκα¬ 
τομμυρίων επτακοσίων επτακοσίων τεσσάρων χιλιάδων 
εννιακοσίων ογδόντα τεσσάρων (6.704.984) δρχ. 

Κλάσμα έτους πάνω από έξι (6) μήνες θεωρείται πλήρες 
έτος και υπολογίζεται για την κατά τα ανωτέρω προσαύ- 
ξηση, όχι όμως και για τη θεμελίωση του δικαιώματος λή¬ 
ψης παροχής. 

2. Άρθρο 21 

Σε περίπτωση θανάτου φορτ/τού εφοδιασμένου με βι¬ 
βλιάριο επαγγελματικής ταυτότητας από την Ε.Ρ.Φ. Ξη¬ 
ράς και ανεξάρτητα εάν οι δικαιούχοι αυτού δικαιούνται 
εφάπαξ αποζημίωση λόγω θανάτου, καταβάλλεται βοή¬ 
θημα στην οικογένεια του θανόντος ή τους επιμελουμέ- 
νους της κηδείας του, ως έξοδα κηδείας ανερχόμενο στο 
ποσό των εξακοσίων χιλιάδων (600.000) δρχ. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 20 Μάίου 1999 

Με εντολή Γ εν. Γ ραμ. Περιφέρειας 
Ο Διευθυντής 
ΓΡ. ΚΑΤΣΑΚΙΩΡΗΣ 
-♦- 

Αριθμ. 2897 (9) 

Τροποποίηση των άρθρων 17 παρ. 2 και 19 του Κανονι¬ 
σμού Λειτουργίας, Διοικήσεως και Παροχών του ΚΑΦ 

Λιμένος Πρέβεζας. 

Ο ΓΕΝΙΚΟΣ ΓΡΑΜΜ. ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 1,2 και 7 του Ν. 2503/97 «Δι¬ 
οίκηση, οργάνωση, στελέχωση της Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις». 

2. Την αριθ. 44336/29.8.97 απόφαση Γ.Γ.Π.Η. «Ανάθε¬ 
ση, μεταβίβαση αρμοδιοτήτων». 

3. Την αριθμ. 1689/29.8.97 απόφαση Γ.Γ.Π.Η. «περίτο- 
ποθετήσεως Προϊσταμένου Δ/σης». 

4. Τις διατάξεις του άρθρου 11 του Κ.Ν. 5167/32 «περί 
ρυθμίσεως των εις του Λιμένας Φορτ/τών Εργασιών» 
όπως έχουν τροποποιηθεί και συμπληρωθεί με τις διατά¬ 


ξεις του άρθρου 6 του Ν.Δ. 1254/49 «περί τροποποιήσε- 
ως και συμπληρώσεως ενίων διατάξεων των περί 
φορτ/σεων Νόμων». 

5. Τις διατάξεις του Ν. 532/70 «περί συμπληρώσεως των 
διατάξεων περί διοικητικής αποκεντρώσεως και του σε 
εκτέλεση αυτού Β.Δ. 179/70 «περί μεταβιβάσεως αρμο¬ 
διοτήτων στους Νομάρχες και Επιθεωρητές Εργασίας επί 
θεμάτων του Υπουργείου Εργασίας». 

6. Τις διατάξεις των άρθρων 17 και 19 του Κανονισμού 
Λειτουργίας, Διοικήσεως και Παροχών του ΚΑΦ Λιμένος 
Πρέβεζας που εγκρίθηκε μετηναριθ. 14686/1256/60 από¬ 
φαση του Υπ. Εργασίας και τροποποιήθηκαν με την αριθ. 
4357/29.5.98 όμοια απόφασή μας. 

7. Το αριθ. 8618/1604/24.2.78 έγγραφο του Υπ. Εργα¬ 
σίας «περί της διαδικασίας και του τρόπου αυξήσεως των 
έκτων ΚΑΦ Παροχών». 

8. Το αριθ. 440/99 αντίγραφο πρακτικού συνεδριάσεως 
της Δ,Ε. ΚΑΦ Λιμένος Πρέβεζας σχετικά με την αύξηση 
της εφάπαξ αποζημιώσεως και των εξόδων κηδείας των 
Φορτ/τών Λιμένος Πρέβεζας. 

9. Το αριθ. 11071/4.5.99 έγγραφο του Υπ. Εργασίας και 
Κοιν. Ασφαλίσεων για την αναπροσαρμογή της εφάπαξ 
αποζημιώσεως και των εξόδων κηδείας των Φορτ/τών του 
ΚΑΦ Λιμένος Πρέβεζας - κατά ποσοστό 30 και 40% αντί¬ 
στοιχα, αποφασίζουμε: 

Τροποποιούμε τα άρθρα 17 παρ. 2 και 19 του ισχύοντος 
Κανονισμού Λειτουργίας, Διοικήσεως και Παροχών του 
ΚΑΦ Λιμένος Πρέβεζας, ως κατωτέρω: 

1. Αρθρο 17 παρ. 2 

Το ποσό της εφάπαξ αποζημιώσεως των φορτ/τών Λι¬ 
μένος Πρέβεζας που εξέρχονται του επαγγέλματος ορί¬ 
ζεται με ομαλές οικονομικές συνθήκες του ΚΑΦ Λιμένος 
ανάλογα με τα χρόνια συμμετοχής αυτών στο ΚΑΦ ως 
ακολούθως. 

Για τους έχοντας 10 ετή συμμετοχή στο ΚΑΦ δραχμές 
τρία εκατομμύρια τετρακόσιες τριάντα εννιά χιλιάδες εν¬ 
νιακόσιες ενενήντα εννιά (3.439.999). 

Το ποσό αυτό θεωρούμενο βασικό προσαυξάνεται κατά 
τετρακόσιες δέκα εννιά χιλιάδες εξακόσιες ενενήντα δύο 
(499.692) δραχμές για κάθε έτος συμμετοχής του 
φορτ/τού στο ΚΑΦ πέραν της ΙΟετίας και μέχρι συμπλη¬ 
ρώσεως 20ετούς συμμετοχής. 

Για κάθε έτος πέραν της 20 ετίας και μέχρι συμπληρώ¬ 
σεως της 35 ετίας προσαυξάνεται κατά τετρακόσιες ενε¬ 
νήντα τρεις χιλιάδες τετρακόσιες σαράντα μιας δραχμών 
(493.441),μη δυναμένου σε καμία περίπτωση του συνολι¬ 
κού ποσού της εφάπαξ αποζημιώσεως να υπερβεί το πο¬ 
σό των δέκα πέντε εκατομμυρίων τριάντα οκτώ χιλιάδων 
πεντακοσίων σαράντα (15.038.540) δρχ. 

Κλάσμα έτους πάνω από έξι (6) μήνες θεωρείται πλήρες 
έτος και υπολογίζεται για την κατά τα ανωτέρω προσαύ- 
ξηση, όχι όμως και για τη θεμελίωση του δικαιώματος λή¬ 
ψης παροχής. 

2. Άρθρο 19 

Σε περίπτωση θανάτου φορτ/τού εφοδιασμένου με βι¬ 
βλιάριο επαγγελματικής ταυτότητας από την Ε.Ρ.Φ. Λιμέ¬ 
νος και ανεξάρτητα εάν οι δικαιούχοι αυτού δικαιούνται 
εφάπαξ αποζημίωση λόγω θανάτου, καταβάλλεται βοή¬ 
θημα στην οικογένεια του θανόντος ή τους επιμελουμέ- 
νους της κηδείας του, ως έξοδα κηδείας ανερχόμενο στο 
ποσό των οκτακόσιων πέντε χιλιάδων (805.000) δρχ. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 20 Μαΐου 1999 

Με εντολή Γεν. Γραμ. Περιφέρειας 
Ο Διευθυντής 
ΓΡ. ΚΑΤΣΑΚΙΩΡΗΣ 
-♦- 

Αριθ. 2977 0°) 

Τροποποίηση συστατικής πράξης του ΚΑΠΗ 
Μ. Παναγίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθ. 277 και 284 του Δ.Κ.Κ. (Π.Δ. 
4Ί0/9 5 ). 

2. Την απόφαση του Υπ. Εσωτερικών 25027/9.4.84 
(ΦΕΚ 244/84). 

3. Την αριθ. 8145/16.7.85 απόφαση της σύστασης Νο¬ 
μικού Προσώπου με την επωνυμία «Κέντρο Ανοικτής 
Προστ. Ηλικιωμ. Μ. Παναγίας» που δημοσιεύθηκε στο 
ΦΕΚ 525/85 (τ. Β'). 

4. Την αρ. 22/99 απόφαση Δήμου Παναγίας, τροποποί¬ 
ηση συστατικής πράξης του ΚΑΠΗ Μ. Παναγίας, αποφα¬ 
σίζουμε: 

Τροποποιούμε τη συστατική πράξη του Κέντρου Ανοι¬ 
κτής Προστ. Ηλικιωμένων Μ. Παναγίας ως προς την ονο¬ 
μασία σε Κέντρο Ανοικτής Προστασίας Ηλικιωμένων Δή¬ 
μου Παναγίας με έδρα το Δημοτικό διαμέρισμα Παναγίας 
και παραρτήματα στα Δημοτικά διαμερίσματα Γοματίου 
και Πυργαδικίων. 

Σκοπός του νομικού αυτού προσώπου που συνιστάται 
σε εφαρμογή προγράμματος εξωιδρυματικής προστα¬ 
σίας υπερηλίκων, είναι η παροχή ιατροκοινωνικής προ¬ 
στασίας στα ηλικιωμένα άτομα της περιοχής του Δήμου 
Παναγίας, ώστε αυτά να παραμένουν στην οικογένεια και 
στο Δήμο. 

Πόροι του Νομικού προσώπου είναι: 
α) Ετήσια Επιχορήγηση του Δήμου από δρχ. 2.000.000 
που θα αναπροσαρμόζεται ετήσια, 
β) Επιχορήγηση από κάθε άλλη παροχή του Κράτους, 
γ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

δ) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το νομικό πρόσωπο, 
στ) Πρόσοδοι από την ίδια αυτού περιουσία και 
ζ) Κάθε άλλη νόμιμη πρόσοδος. 

Το νομικό πρόσωπο διοικείται από επταμελές Διοικητι¬ 
κό Συμβούλιο που αποτελείται 

1) Από τον εκάστστε Δήμαρχο ή τον αναπληρωτή του, 
ως Πρόεδρο 

2) Έναν Διοικητικό σύμβουλο που ορίζεται με απόφαση 
του Δημοτικού Συμβουλίου. 

3) Ένα αιρετό μέλος του ΚΑΠΗ που εκλέγεται από τα 
μέλη του 

4) Μια κοινωνική λειτουργό, υπάλληλο του Υπουργείου 


Υγείας και Πρόνοιας που ορίζεται από το Υπουργείο αυ¬ 
τό. 

5) Ένα δημότη που ορίζεται με απόφαση του Δημοτικού 
Συμβουλίου, ανάμεσα σε πρόσωπα που ασχολούνται με 
ανθρωπιστικές οργανώσεις κ.λπ. 

6) Ένα μέλος από τους συνταξιούχους που κατοικούν 
στο Δήμο, που θα ορισθεί από το Διοικητικό Συμβούλιο 
του Συλλόγου. 

7) Ένα εκπρόσωπο αιρετό των εργαζομένων του ΚΑ¬ 
ΠΗ. 

Το Διοικητικό Συμβούλιο εκλέγει από τα μέλη του τον 
αντιπρόεδρο και τον γραμματέα αυτού. 

Η θητεία του διοικητικού συμβουλίου ακολουθεί τη δη¬ 
μοτική περίοδο. Μέχρι να εκλεγούν τα αιρετά μέλη με 
στοιχεία 3,6 ζ ή μέχρι να πληρωθεί οποιαδήποτε θέση μέ¬ 
λους που κενούται, το διοικητικό συμβούλιο λειτουργεί με 
ελιππή σύνθεσή του, αν ο αριθμός μελών δεν είναι κατώ¬ 
τερος αυτού που απαιτείται για το σχηματισμό απαρτίας. 

Το Νομικό πρόσωπο εκπροσωπείται απότον πρόεδρο και όταν 
αυτός απουσιάζει ή κωλύεται από τον αντιπρόεδρο. 

Από την απόφαση αυτή προκαλείται δαπάνη 2.000.000 

δρχ. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πολύγυρος, 4 Μαΐου 1999 

Με εντολή Γ εν. Γ ραμματέα Περιφέρειας 
Ο Γ εν. Διευθυντής 
Δ. ΣΑΡΗΓΙΑΝΝΗΣ 

-♦- 

Αριθ. 3928 01) 

Τροποποίηση συστατικής πράξης Δημοτικής Επιχείρη¬ 
σης Περιβάλλοντος και Ανάπτυξης Καλλικράτειας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του Δ.Κ.Κ. του 
Π.Δ. 410/1995. 

2. Την αριθμ. 25027/9.4.1984 απόφαση του Υπ. Εσωτε¬ 
ρικών (ΦΕΚ 19.4.1984). 

3. Την αριθμ. 5177/30.4.1996 απόφαση του Δημοτικού 
Συμβουλίου Καλλικράτειας, με την οποία έγινε η σύστα¬ 
ση της Δημοτικής Επιχείρησης. 

4. Την αριθμ. 64/1999 απόφαση του Δήμου Καλλικρά- 
τειας με την οποία έγινε τροποποίηση της συστατικής 
πράξης της επιχείρησης, αποφασίζεται: 

Τροποποιείται η συστατική πράξη της Δημοτικής επι¬ 
χείρησης Ανάπτυξης και προστασίας Περιβάλλοντος 
Καλλικράτειας και η εισαγωγή καινούργιων στόχων ως 
κάτωθι: 

Κοινωνική παρέμβαση με στόχο την αξιοποίηση του το¬ 
πικού ανθρώπινου δυναμικού και τη διευκόλυνση ένταξής 
του στην αγορά εργασίας με την λειτουργία κέντρων δη¬ 
μιουργικής απασχόλησης καθώς και η δημιουργία κοινω¬ 
νικής πολιτικής με τη λειτουργία μονάδων κοινωνικής μέ¬ 
ριμνας, κέντρου φροντίδας ηλικιωμένων, βρεφονηπια¬ 
κών σταθμών κ.λπ.. 

Η Συμβολή στην προώθηση της ολοκληρωμένης οικο¬ 
νομικής. κοινωνικής και πολιτιστικής ανάπτυξης της πε¬ 
ριοχής με την αξιοποίηση και προστασία των φυσικών πό¬ 
ρων και τη Δημιουργία των προϋποθέσεων εκείνων που 

απαιτούνται για την ανάπτυξη της περιοχής μέσα από την 
πληροφόρηση, την κινητοποίηση, την αξιοποίηση του αν¬ 
θρώπινου δυναμικού και την ενίσχυση των αναπτυξιακών 
πρωτοβουλιών του. 

Από την απόφαση αυτή προκαλείται δαπάνη 1.000.000 

δρχ. 

Πολύγυρος, 4 Μαΐου 1999 

Με εντολή Γεν. Γραμματέα Περιφέρειας 
Ο Γεν. Διευθυντής 
ΔΗΜ. ΣΑΡΗΓΙΑΝΝΗΣ 

-Φ- 

Αριθ.4510 (12) 

Τροποποίηση συστατικής Δ.Ε. Κάμπιγκ «Μύλοι παρα¬ 
λίας Συκιάς». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 του Π.Δ. 410/1995. 

2. Την αριθμ. 45/1999 απόφαση του Δημοτικού Συμ¬ 
βουλίου Τορώνης που αφορά την τροποποίηση της σύ¬ 
στασης της Δ.Ε. Κάμπινγκ Μύλοι Παραλίας Συκιάς. 

4. Την με ημερομηνία 13.5.1999 έκθεση αξιολόγησης 
της Οικονομοτεχνικής μελέτης της επιχείρησης από την 
επιτροπή που συγκροτήθηκε βάσει της αριθμ. 
3390/14.4.1999 απόφασης της Δ/νσηςΤοπ. Αυτ/σης 
Χαλ/κής, αποφασίζεται: 

Τροποποιεί την πρώην Κοινοτική Επιχείρηση «Μύλοι 
Παραλίας Συκιάς», ως προς την επωνυμία, τους σκοπούς 
και τις δραστηριότητες ως εξής: 

Α. Επωνυμία: Η πλήρης επωνυμία της τροποποιημένης 
Δημοτικής Επιχείρησης είναι «Δημοτική επιχείρηση του¬ 
ριστικής - πολιτιστικής ανάπτυξης και κατασκευών Δήμου 
Τορώνης» και η συντομογραφία αυτής «Δ.Ε.ΤΟ». Στη με¬ 
λέτη όπου αναφέρεται η επωνυμία αυτή είτε η συντομο- 
γραφία της, θα έχει την ίδια σημασία και θα εκφράζει το 
ίδιο πράγμα. 

Έδρα της θα είναι το δημοτικό κατάστημα του Δήμου 
Τορώνης του Νομού Χαλκιδικής. Τα γραφεία της επιχεί¬ 
ρησης θα είναι έως την απόκτηση δικών της ιδιόκτητων 
γραφείων τα γραφεία του Δήμου, ώστε εξαρχής να επι¬ 
τευχθεί και ο απαραίτητος συντονισμός και συνεργασία 
με τη Δημοτική Αρχή. 

Ο Δήμος Τορώνης, θα αναλάβει τη συνολική επενδυτι¬ 
κή δαπάνη, για την απόκτηση αρχικού κεφαλαίου (προ- 
λειτουργικά έξοδα, προμήθεια εξοπλισμού, μισθοί δύο 
μηνών), που ανέρχεται στο ποσό των 3.450.000 δρχ. 

Οι πόροι της Επιχείρησης, είναι τα έσοδα από την πα¬ 
ροχή των κοινωνικών, πολιτιστικών τουριστικών κατα¬ 
σκευαστικών υπηρεσιών και γενικά από την άσκηση των 
δραστηριοτήτων της, οι πρόσοδοι από την περιουσία της, 
δάνεια, κληρονομιές, εισφορές - δωρεές και λοιπές επι¬ 
χορηγήσεις. 

Η Δ.Ε.ΤΟ είναι αμιγής Δημοτική Επιχείρηση όπως προ- 
βλέπεται από τα άρθρα 277 έως 292 του Π.Δ. 410/95. 

Θα διοικείται από επταμελές Διοικητικό Συμβούλιο, του 
οποίου η σύνθεση θα είναι ως εξής: 

(α) Από τον Δήμαρχο ή τον νόμιμο εκπρόσωπό του ως 
πρόεδρο. 

(β) Από δύο (2) αιρετούς εκπροσώπους του Δήμου Το¬ 
ρώνης. 

(γ) Από τρεις (3) δημότες του Δήμου Τορώνης με σχετι¬ 


κή εμπειρία σε θέματα λειτουργίας Δημοτικών επιχειρή¬ 
σεων. 

(δ) Από ένα εκπρόσωπο κοινωνικού φορέα της περιο¬ 

χής. 

(ε) Στα μέλη του Δ,Σ. προστίθεται και εκπρόσωπος των 
εργαζομένων (χωρίς αλλαγή της συστατικής πράξης) 
όταν η Επιχείρηση απασχολεί περισσότερους από είκοσι 
(20) εργαζομένους. 

Κατά τα λοιπά η διοίκηση της Δημοτικής επιχείρησης 
προβλέπεται από τις διατάξεις του άρθρου 278 του Π.Δ. 
410/95 και θα ασκείται σύμφωνα με αυτές. 

Β. Σκοπούς - Δραστηριότητες: Σκοπός της τροποποιη¬ 
μένης Δημοτικής Επιχείρησης είναι η εκμετάλλευση των 
ΟαπΊριηρ «Μύλοι», «Αχλάδα», «Πλατανίτσι» του Δήμου 
Τορώνης. 

Η υψηλότατη αξία και σημασία των εκτάσεων αυτών, 
οδηγεί αναπόφευκτα στον καθορισμό ως πρωταρχικού 
σκοπού και στόχου της επιχείρησης, την προσπάθεια 
αναβάθμισης των παρεχόμενων υπηρεσιών σειτιρΐης κατ’ 
αρχήν και ταυτόχρονα στον σχεδίασμά κατάλληλων ενερ¬ 
γειών για την αξιοποίηση των χώρων με επενδύσεις οι 
οποίες θα επιτρέψουν την ποιοτική λειτουργία τους. 

Επίσης θα πρέπει να μνημονευθεί ότι στις 1.2.2000 λή¬ 
γει το συμβόλαιο ενοικίασης του οειτιϊηρ «Αρμενιστής» 
και θα περιέλθει στην ιδιοκτησία του Δήμου. 

Ο Δήμος Τορώνης με τη σειρά του θα παραχωρήσει 
τους χώρους και κάθε νόμιμο δικαίωμα του «Αρμενιστή» 
προς την Δημοτική Επιχείρηση, η οποία με τη σειρά της θα 
συνεκμεταλλευτείτην υπάρχουσα δραστηριότητα με τρί¬ 
τους και τα προσδοκούμενα έσοδα για την επιχείρηση θα 
ανέλθουν στα 100.000.000 δρχ. 

Σ 1 αυτό το σημείο δεν υπολογίζονται και δεν υπεισέρχο¬ 
νται τα στοιχεία και ο τρόπος λειτουργίας συνεκμετάλ¬ 
λευσης του ΟαπηρΙηρ «Αρμενιστής» στην παρούσα οικο¬ 
νομοτεχνική μελέτη. 

β. Στήριξη και προώθηση ενεργειών ανάπτυξης ποιοτι¬ 
κού τουρισμού 

Εκτός του κυρίαρχου στόχου της προώθησης επενδύ¬ 
σεων με στόχο τονποιοτικό τουρισμό, ηεπιχείρηση, οφεί¬ 
λει να παρέμβει σε ένα γενικότερο επίπεδο, διότι δεν είναι 
δυνατόν να αναμένεται ποιοτικός τουρισμός με σημεια¬ 
κές μόνο παρεμβάσεις. 

Το γεγονός αυτό σημαίνει ότι η επιχείρηση, θα ενεργή¬ 
σει για την βελτίωση του κλίματος, των υποδομών, της εμ¬ 
φάνισης και της συμπεριφοράς του συνόλου του φυσι¬ 
κού και ανθρωπογενούς περιβάλλοντος του Δήμου και 
του ενεργού ανθρώπινου δυναμικού στον τουριστικό το¬ 
μέα και θα προωθήσει υποδομές ποιοτικής τουριστικής 
ανάπτυξης. 

γ. Εκπόνηση μελετών και κατασκευή Δημοτικών έργων 
Ο τομέας αυτός σε μια πρώτη προσέγγιση δεν φαίνεται 
ότι προκρίνει κυρίαρχες παρεμβάσεις της Δημοτικής επι¬ 
χείρησης, ως πεδίο ανάπτυξης επιχειρησιακών δραστη¬ 
ριοτήτων. 

Ωστόσο κρίνεται αναγκαίο η επιχείρηση να στηρίξει το 
σύνολο των προσπαθειών του Δήμου στην κατεύθυνση 
αυτή ιδιαίτερα με βάση τον στόχο της επίτευξης γρήγο¬ 
ρων και αξιόπιστων ενεργειών στο μελετητικό και κατα¬ 
σκευαστικό πεδίο με την φθηνότερη δυνατή λύση και την 
αξιοποίηση του ενδογενούς ανθρώπινου δυναμικού εξει- 
δικευμένου στα θέματα αυτά. 

Η παρέμβαση της επιχείρησης στην κατεύθυνση αυτή 
μπορεί να αποφέρει αποτελέσματα με την δραστηριοποί- 

ηση της επιχείρησης σε ορισμένες μελετητικές εργασίες 
και προτάσεις τοπικού χαρακτήρα, όπως επίσης και στην 
ανάληψη κατασκευής έργων κοινωνικών υποδομών και 
εργασιών συντήρησης αυτών, μετά από αντίστοιχες απο¬ 
φάσεις του Δημοτικού Συμβουλίου εκμεταλλευόμενη τα 
πλεονεκτήματα για απευθείας ανάθεσης μελετών και έρ¬ 
γου έως ενός ορισμένου ποσού, που της δίδει το υπάρχον 
θεσμικό πλαίσιο. 

Με δεδομένο ότι ο προϋπολογισμός κατασκευής έργων 
υποδομής στον Δήμο Τορώνης ανέρχεται για το 1999 στα 
200.000.000 δρχ., διαφαίνεταιησημαντικότητα του τομέα 
κατασκευής μελετών και έργων από την επιχείρηση. 

δ. Προώθηση της πολιτιστικής ανάπτυξης 

Η διοργάνωση, η υποστήριξη και η προώθηση εκδηλώ¬ 
σεων με πολιτιστικό περιεχόμενο, όπως ημερίδες, εκθέ¬ 
σεις, διαλέξεις, εορτές παραδοσιακού περιεχομένου, 
ανάδειξη - αναβίωση παλαιών εθίμων, διοργάνωση αθλη¬ 
τικών και πολιτιστικών γεγονότων, αποτελούν κυρίαρχο 
τομέα ανάπτυξης ενεργειών της «Δ.Ε.ΤΟ», στην κατεύ¬ 
θυνση προώθησης των ζητημάτων του πολιτισμού, η 


οποία όμως περιλαμβάνει επιπρόσθετες δραστηριότητες 
όπως οι προσπάθειες για: 

- Την ανάδειξη - αξιοποίηση των αρχαιολογικών χώρων 
της ευρύτερης περιοχής του Δήμου. 

- Την ανάδειξη - αξιοποίηση χώρων και σημείων πολιτι¬ 
στικής κληρονομιάς όπως παραδοσιακοί χώροι και οικι¬ 
σμοί και κτίσματα, σημεία αγροτικής κληρονομιάς (απο¬ 
θήκες, αλώνια, μύλοι κ,λπ.). 

- Την διάσωση - έκθεση τεκμηρίων αρχαιολογικής, πα¬ 
ραδοσιακής και ιδιαίτερης πολιτιστικής αξίας (οργάνω¬ 
ση μουσειακού χώρου έκθεσης). 

Από την απόφαση αυτή προκαλείται δαπάνη 3.450.000 

δρχ- 

Η παρούσα να δημοσιευθεί στην Εφημερίδα της Κυ- 
βερνήσεως. 

Πολύγυρος, 4 Μάίου 1999 

Με εντολή Γεν. Γραμματέα Περιφέρειας 
Ο Γεν. Διευθυντής 
ΔΗΜ. ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



